OpenLLM-France/wikimedia huggingface dataset:
# 2014ko Junior Eurovision Abesti Lehiaketa

2014ko Junior Eurovision Abesti Lehiaketa urtero ospatzen den Junior Eurovision Abesti Lehiaketaren hamabigarren edizioa izan zen. Marsako Malta Shipbuilding aretoan ospatu zen, Maltan, azaroaren 15ean.
Garailea Italiako Vincenzo Cantiello izan zen, "Tu primo grande amore" abestiarekin. Italiaren lehen garaipena izan zen, herrialdearen lehen agerraldian.
Hamasei herrialde izan ziren partaide, aurreko urtean baino lau gehiago. Italiaz gain, Eslovenia eta Montenegrok ere lehen agerraldia egin zuten. Lau herrialde itzuli ziren lehiaketara: Kroazia (zazpi urteko eten baten ostean), Zipre (lau urte ostean), Serbia, (hiru urte ostean) eta Bulgaria (bi urte ostean). Bestalde, Azerbaijan, Mazedonia eta Moldavia erretiratu egin ziren.

## Lehiaketa

| Ordena | Herrialdea | Hizkuntza | Artista | Abestia | Euskarara itzulpena | Postua | Puntuak |
| 01 | Bielorrusia | Bielorrusiera | Nadezhda Misyakova | "Sokal" (Сокал) | Belatza | 7 | 71 |
| 02 | Bulgaria | Bulgariera | Krisia, Hasan & Ibrahim | "Planet of the Children" | Haurren planeta | 2 | 147 |
| 03 | San Marino | Italiera, Ingelesa | The Peppermints | "Breaking My Heart" | Nire bihotza hausten | 15 | 21 |
| 04 | Kroazia | Kroaziera, Ingelesa | Josie | "Game Over" | Joko amaitua | 16 | 13 |
| 05 | Zipre | Greziera, Ingelesa | Sophia Patsalides | "I pio omorfi mera" (Η πιο όμορφη μέρα) | Egunik ederrena | 9 | 69 |
| 06 | Georgia | Georgiera, Ingelesa | Lizi Pop | "Happy Day" | Egun alaia | 11 | 54 |
| 07 | Suedia | Suediera, Ingelesa | Julia Kedhammar | "Du är inte ensam" | Ez zaude bakarrik | 13 | 28 |
| 08 | Ukraina | Ukrainera, Ingelesa | Sympho-Nick | "Spring Will Come" | Udaberria etorriko da | 6 | 74 |
| 09 | Eslovenia | Esloveniera, Ingelesa | Ula Ložar | "Nisi sam (Your Light)" | Ez zaude bakarrik (Zure argia) | 12 | 29 |
| 10 | Montenegro | Montenegroera, Ingelesa | Maša Vujadinović & Lejla Vulić | "Budi dijete na jedan dan" | Izan zaitez neska egun batez | 14 | 24 |
| 11 | Italia | Italiera, Ingelesa | Vincenzo Cantiello | "Tu primo grande amore" | Zure lehen maitasun handia | 1 | 159 |
| 12 | Armenia | Armeniera, Ingelesa | Betty | "People of the Sun" | Eguzkiko jendea | 3 | 146 |
| 13 | Errusia | Errusiera, Ingelesa | Alisa Kozhikina | "Dreamer" | Ameslaria | 5 | 96 |
| 14 | Serbia | Serbiera | Emilija Đonin | "Svet u mojim očima" (Свет у мојим очима) | Mundua nire begietan | 10 | 61 |
| 15 | Malta | Ingelesa | Federica Falzon | "Diamonds" | Diamanteak | 4 | 116 |
| 16 | Herbehereak | Nederlandera, Ingelesa | Julia van Bergen | "Around" | Inguruan | 8 | 70 |

## Kanpo estekak

* (Ingelesez) Junior Eurovision webgune ofiziala
* Datuak: Q15092352
* Multimedia: Junior Eurovision Song Contest 2014 / Q15092352
* Junior Eurovision Abesti Lehiaketaren edizioak
* 2003  •
* 2004  •
* 2005  •
* 2006  •
* 2007  •
* 2008  •
* 2009  •
* 2010  •
* 2011  •
* 2012  •
* 2013  •
* 2014  •
* 2015  •
* 2016  •
* 2017  •
* 2018  •
* 2019  •
* 2020  •
* 2021  •
* 2022  •
* 2023
* Besteak
* Webgune ofiziala
# 2014ko Lieja-Bastogne-Lieja

2014ko Lieja-Bastogne-Lieja :
| Datu orokorrak ||
| Lasterketa | 100. Lieja-Bastogne-Lieja |
| Txapelketa | UCI World Tour 2014 |
| Data | 2014.eko apirilak 27 |
| Luzera | 263 km |
| Herrialdea | Belgika |
| Irteera-lekua | Lieja |
| Helduera-lekua | Ans |
| Taldeak | 25 |
| Bataz besteko abiadura | 39,676 km/o |
| Emaitzak ||
| Txapelduna | Simon Gerrans (Orica-GreenEDGE) |
| Txapeldunordea | Alejandro Valverde (Movistar Team) |
| Hirugarrena | Michał Kwiatkowski (Omega Pharma-Quick Step) |
| ◀2013 | 2015▶ |
| Dokumentazioa ||
2014ko Lieja-Bastogne-Lieja txirrindularitzako lasterketa klasiko honen 100. edizioa izan zen. 2014ko apirilaren 27an ospatu zuten Lieja eta Ans artean, 263 kilometroko ibilbidearekin. Proba UCI World Tourren zati izan zen.

## Sailkapen orokorra

Iturria : ProCyclingStats :

## Kanpo estekak

* Datuak: Q15878902
# 2014ko Kaliforniako gobernadore hauteskundeak

2014ko Kaliforniako gobernadore kargugabetze hauteskundeak 2014ko azaroaren 4an izan ziren, Kaliforniako gobernadore kargua hautatzeko.
Jerry Brown jarduneko gobernadore demokrata bigarren agintaldi oso baterako aurkeztu zen berriro. Gobernadoreak bi agintaldiko biziarteko zerbitzu batera mugatuta dauden arren, Brown 1975etik 1983ra gobernadore izan zen, eta legeak 1990eko azaroaren 6aren ondoren emandako aginduei bakarrik eragiten die.
2014ko ekainaren 3an egin ziren hauteskunde primarioak. Kaliforniako primarioen legearen arabera, hautagai guztiak txartel berean agertzen dira, alderdia edozein dela ere. Primarioetan, boto-emaileek edozein hautagairen alde bozka dezakete, afiliazio alderdikoia edozein dela ere. Lehen bi sailkatuak (alderdia edozein dela ere) azaroko hauteskunde orokorretara igaroko dira, baita hautagai batek hauteskunde primarioetan emandako botoen gehiengoa jasotzea lortzen badu ere. Washington da sistema hau duen beste estatu bakarra, "lehen bien primarioak" deiturikoak (Louisianak antzeko "oihaneko primarioak" ditu). Brown eta Neel Kashkari errepublikanoa lehenengo eta bigarren geratu ziren, hurrenez hurren, eta Brownek irabazi zituen hauteskunde orokorretan elkarren aurka aritu ziren. Gobernadore bezala 1986tik lortu zuen garaipenik handiena, "ia existitzen ez zen kanpaina bat egin arren".

## Kanpo estekak

* Datuak: Q5021262
* Multimedia: California gubernatorial election, 2014 / Q5021262
# 2014ko Ludiango lurrikara

2014ko Ludiango lurrikara (txinera tradizionalez: 2014年鲁甸地震) 2014ko abuztuaren 3an Txinako Yunnan eskualdeko Ludiango konderrian gertatu zen lurrikara izan zen. Txinako Sismologia Zentroaren arabera, lurrikara 16:30ean gertatu da (08:30 GMT) eta Ludian konderrian izan zuen erdigunea.

## Historia
### Testuingurua

Ordu gutxitan Txinan gertatu zen bigarren lurrikara zen, izan ere, bertan 14:00ak zirenean (06:00 GMT) Richter eskalan bost gradukoa izan zen beste astindu bat jazo zen Tibeten.

### Lurrikararen hedapena

Astindua inguruko hirietan ere sentitu zuten, hala nola, Kunming, Chongqing, Leshan eta Chengdu hirietan eta Sichuan probintzian, South China Morning Post egunkariak jakitera eman zuenez.

### Erreplikak

Lurrikara azken 14 urteetako txarrena izan zen lurralde horretan, eta abuztuaren 4 arte 467 erreplika jazo zituzten; horietako lauk 4 eta 4,9 graduko magnitudea izan zuten, Richter eskalan.

### Biktimak eta kalteak

Seismoaren ondorioz, errepide ugari moztu egin behar izan zituzten, erreskate taldeen lana zailduz. Horretaz gain, azken egunetako euriteek ere zailago egin zutenzaurituak artatzea.
Txinako agintariek 2.500 militar eta 700 polizia eta suhiltzaile mugiarazi zituzten eta hondakinen artean bizirik egon zitezkeen pertsonak aurkitzen saiatu ziren.
Lurrikararen eraginez, 12.000 etxebizitza eraitsi eta beste 30.000 inguru hondatu ziren, antzinako etxeak gehienak. Polizia eta erreskate zerbitzuetako langileak ezbeharraren tokira gerturatu ziren, eta kanpinak, oheak, mantak eta arropa kaltetutako tokirako eraman zituzten. Bestalde, Yunnan probintziak larrialdi zerbitzuetako 30 langile bidali zituen. Abuztuaren 4ean, 57.000 inguru ziren lekualdatu zain zeuden herritarrak, eta 12.000 suntsitutako etxeak.
Abuztuaren 4eko datuen arabera, gutxienez laurehun lagun hil ziren. 20.000 polizia, suhiltzaile eta militar erreskate lanetan ari ziren, hondakinen artean bizirik geratutakoak aurkitzeko. Gutxienez 1.800 ziren zaurituak.
Abuztuaren 5eko datuen arabera, gutxienez 410 lagun hil ziren, 12 lagun desagertuta zeuden eta 2.373 zauritu. Ia 124.000 etxe eraitsi ziren lurrikararen ondorioz, eta beste 124.000k kalte handiak zituzten. Izan ere, konderrian dauden eraikinak zaurgarriak ziren, egurrezkoak eta aspaldi egindakoak zirelako. Lurrikara jazo eta gero botatzen hasi zen euria eta luiziak erreskate-lanak eta laguntza gizatiarraren helduera ari ziren oztopatzen.

## Erreferentziak

* 1 2 «Txinako hego-mendebaldeko lurrikarak gutxienez 410 hildako eragin ditu», EiTB, 2014-08-05
* 1 2 «381 pertsona hil dira Txinako Yunnan probintzian lurrikara baten ondorioz», Berria, 2014-08-04
* ↑ «Gutxienez 367 lagun hil dira Txinan, lurrikara baten ondorioz» EiTB, 2014-08.03
* ↑ «175 hildakotik gora Txinan, lurrikara baten ondorioz», Naiz, 2014-08-03
* ↑ «Gutxienez 400 lagun hil dira Txinako lurrikaran», Berria, 2014-08-05

## Kanpo estekak

* Datuak: Q17483279
* Multimedia: 2014 Ludian earthquake / Q17483279
# 2014ko Miguel Indurain Sari Nagusia

2014ko Miguel Indurain Sari Nagusia :
| Datu orokorrak ||
| Lasterketa | 66. Miguel Indurain Sari Nagusia |
| Txapelketa | 2014 UCI Europe Tour |
| Data | 2014.eko apirilak 5 |
| Luzera | 187 km |
| Herrialdea | Espainia |
| Irteera-lekua | Lizarra |
| Helduera-lekua | Lizarra |
| Bataz besteko abiadura | 38,422 km/o |
| Emaitzak ||
| Txapelduna | Alejandro Valverde (Movistar Team) |
| Txapeldunordea | Tom-Jelte Slagter (Garmin-Sharp) |
| Hirugarrena | Sergei Chernetskiy (Katusha) |
| ◀2013 | 2015▶ |
| Dokumentazioa ||
XVI. Miguel Indurain Sari Nagusia (XLVI. Nafarroako Foru Erkidegoko Saria eta VX. Lizarrako Udala Saria) 2014ko apirilaren 5ean Lizarran egindako txirrindularitza lasterketa izan zen, 187 kilometroko luzera zuena.
UCIk 1.1 mailan sailkatu zuen. 12 taldek eta 107 txirrindularik hartu zuten parte, 53k bukatu zutelarik.
Alejandro Valverdek irabazi zuen.

## Erreferentziak

* ↑ GP Miguel Indurain: Valverde, 16 años después de Mancebo

## Kanpo estekak

* 2014ko Miguel Indurain Sari Nagusia - FirstCycling.com
* Datuak: Q16078994
# 2014ko Jos hiriko erasoak

2014ko maiatzaren 20an, Jos hirian, Nigerian, bi lehergailuk eztanda egin zuten eta 118 lagun hil eta 56 pertsona zauritu ziren. Lehen erasoa azoka batean gertatu zen eta bigarrengoa, autobus geltokian. Norbanako edo talde batek ez du erasoa beregain hartu.

## Aurrekaria

Kristauak eta musulmanek hainbat konfrontazio izan dituzte Jos hirian aurreko urteetan lehergailu bidez. Boko Haram militante taldea ere hainbat erasoren erantzule izan da. 2012an, hainbat eliza lehergailu bidez suntsituz zituen Boko Haram taldeak eta kristauen eta musulmanen arteko gatazkak hasi ziren. Erasoaren aurreko hilabetean, Chibokeko bahiketa gertatu zen eta 200 emakume bahitu zituzten. 2012tik Jos hiriak hainbat eraso jasan ditu.

## Erasoa

30 minutuko tartean, bi bonba autok eztanda egin zuten. Lehenengoak 3:00etan egin zuen eztanda eta bigarrenak 03.30etan. Lehen leherketa Terminus Merkatuan gertatu zen eta berrogeita hamar lagun inguru hil ziren. Terminusean, "ospitale irakaskuntza, dendak, bulegoak eta merkatua" zeuden eta erasoren helburu izan ziren. Bigarren eztanda ospitalearen inguruan gertatu zen. Bigarren eztandak hainbat sorosle hil zituen, lehenengo eztandako biktimak sorostera zihoazenean. Ke beltz ikusgarro bat sortu zuen eztandak.

### Ondorengoa

Leherketak gertatu ziren lekuetara sorospen zerbitzuak eta suhiltzaileak joan ziren baina "milaka" pertsona joan ziren biktimei arreta ematea. Bonben helburua ahalik eta pertsona gehien hiltzea zen. Hasieran batean hildakoak 46 baziren ere segituan igo zuten kopurua 118ra.

## Erreakzioak

Goodluck Jonathan presidenteak leherketak gaitzetsi zituen eta "gizakiaren askatasunaren aurkako eraso" bezala deskribatu zuen. Egileak "krudelak eta gaiztoak" zirela esan zuen. Nahiz eta inorrek ez zuen ekintza beregain hartu, Boko Haram talde islamista izan dela pentsatzen da.

## Erreferentziak

* ↑ http://www.foxnews.com/world/2014/05/20/2-explosions-hit-bus-station-in-central-nigeria-city/
* ↑ http://www.bbc.co.uk/news/world-africa-27493940
* ↑ https://web.archive.org/web/20140520232627/http://www.reuters.com/article/2014/05/20/us-nigeria-violence-idUSBREA4J0QL20140520
* ↑ http://www.theguardian.com/world/2014/may/20/nigerian-city-jos-two-deadly-explosions

## Kanpo estekak

* Datuak: Q16914854
# 1683 Castafiore

1683 Castafiore asteroide gerrikoan aurkitutako 1683. asteroidearen izena da. 1950eko irailak 19an aurkitu zuen Sylvain Arendek Uccletik. Bere behin-behineko izendapen zientifikoa 1950 SL zen. Bere izena Tintinen abenturetako pertsonaia bat den Bianca Castafioregatik jasotzen du.

## Kanpo estekak

* Datuak: Q142317
# 1684
## Jaiotzak

* Otsailaren 26a – Francisco Ignacio Añoa, nafar artzapezpikua, Iruñeko apezpikua izandakoa (h. 1764).
* Apirilaren 15a – Katalina I.a Errusiakoa, Errusiako enperatriza (h. 1727).
* Uztailaren 13a – Gabriel José Zuloaga, gipuzkoar militar eta funtzionarioa, Venezuelako gobernadore izandakoa (h. 1764).
* Urriaren 10a – Antoine Watteau, frantses pintorea (h. 1721).
* Azaroaren 27a – Tokugawa Yoshimune, Tokugawa shogunerriko zortzigarren shogun (h. 1751).
* Abenduaren 3a – Ludvig Holberg, Danimarkako jakintsu eta idazlea (h. 1754).
* Inazio Ibero, arkitekto barroko gipuzkoarra, Loiolako santutegiko maisu eraikitzailea (h. 1766)

## Heriotzak

* Urtarrilaren 4a – Louis-Isaac Lemaistre de Sacy, apaiz, teologo, Bibliaren ikertzaile eta humanista frantsesa (j. 1613).
* Urtarrilaren 15a – Caspar Netscher, herbeheretar margolaria (j. 1639).
* Martxoaren 24a – Pieter de Hooch, herbeherear margolari barrokoa (j. 1629).
* Apirilaren 5a – Karlos Eusebio Liechtensteingoa, Liechtensteingo printzea (j. 1611).
* Maiatzaren 12a – Edme Mariotte, fisikari eta abade frantsesa (j. 1620).
* Uztailaren 22a – Josefa Obidos, Portugalgo XVII. Mendearen bigarren erdiko margolaririk aipagarriena (j. 1630).
* Uztailaren 26a – Elena Cornaro Piscopia, veneziar filosofoa (j. 1646).
* Urriaren 1a – Pierre Corneille, frantses antzerkigilea (j. 1606).
* Iñigo Belandia, Nafarroako erregeordea (j. 1609).

## Kanpo estekak

* Datuak: Q7654
* Multimedia: 1684 / Q7654
# 1685 Toro

1685 Toro asteroide gerrikoan aurkitutako 1685. asteroidearen izena da. 1948ko uztailak 17an aurkitu zuen Carl Alvar Wirtanenek Lick Behatokitik. Bere behin-behineko izendapen zientifikoa 1948 OA zen. Apolo familiako asteroide bat da, eta bere ez ohiko orbitagatik Lurraren bigarren ilargi ere deitzen zaio.

## Kanpo estekak

* Datuak: Q142343
* Multimedia: 1685 Toro / Q142343
# 1683ko urtarrilaren 27ko eguzki eklipsea

1683ko urtarrilaren 27ko eguzki eklipsea eklipse anularra izan zen. Eguzki eklipse bat Ilargia Lurra eta Eguzkiaren artean igarotzen denean gertatzen da, Lurrean dagoen ikusle batentzat Eguzkiaren argia osorik edo zati batean estaliz. Eguzki eklipse anular bat gertatzen da Ilargiaren itxurazko diametroa Eguzkiarena baino txikiagoa denean, zuzenean eguzkiaren argi gehiena blokeatuz, eta Eguzkia koroa zirkular bilakatuz. Anulartasuna Lurraren gainean oso esparru estuan gertatzen da, eta eguzki eklipse partziala bere inguruan milaka kilometrotan zehar hedatzen da.
0,9195eko magnitudea izan zuen. Eklipse osoaren iraupenik handiena 10 minutu eta 44 segundokoa izan zen. Bere ibilbidean Bilbo zeharkatu zuen.

## Erreferentziak

* ↑ NASA. Fitxa. .

## Kanpo estekak

* Datuak: Q19689011
# 1686
## Jaiotzak

* Martxoaren 17a – Jean-Baptiste Oudry, frantziar margolaria (h. 1755).
* Maiatzaren 14a – Gabriel Fahrenheit, alemaniar fisikaria (h. 1736).
* Maiatzaren 28a – Luis González de Albelda y Cayro, espainiar militarra, Nafarroako erregeorde espainiarra (h. 1765).
* Uztailaren 6a – Antoine de Jussieu, frantziar botanikoa (h. 1758).
* Uztailaren 24a – Benedetto Marcello, italiar musikagile, idazle, abokatu, epail eta irakaslea (h. 1739).
* Abuztuaren 17a – Nicola Porpora, italiar musikagilea eta kantu-irakaslea (h. 1768).
* Urriaren 15a – Allan Ramsay, eskoziar poeta (h. 1758).

## Heriotzak

* Urtarrilaren 7a – Migel Abendaño Eztenaga, gipuzkoar teologo jesuita, Gipuzkoan inprimatutako lehen liburuaren idazlea (j. 1617).
* Urtarrilaren 10a – Gabriel Espartza Perez de Izurdiaga, nafar apaiza, Calahorrako eta La Calzadako apezpikua (j. 1606).
* Urtarrilaren 17a – Carlo Dolci, italiar margolaria (j. 1616).
* Urtarrilaren 21a – François Blondel, matematikari, ingeniari, arkitekto, teoriagile eta diplomatiko frantsesa (j. 1618).
* Maiatzaren 21a – Otto von Guericke, Alemaniar fisikaria eta asmatzailea (j. 1602).
* Abenduaren 5a – Nikolas Steno, daniar zientzialari, polimata eta apaiz katolikoa (j. 1638).
* Abenduaren 11 – Luis II.a Borboi-Condékoa, Frantziako errege-odoleko lehen printzea eta mariskal militarra (j. 1621).
* Agnese Dolci, italiar margolaria (j. 1635).
* Pieter Verbrugghen I.a, flandriar eskultore barrokoa (j. 1615).

## Kanpo estekak

* Datuak: Q7664
* Multimedia: 1686 / Q7664
# 1687 Glarona

1687 Glarona asteroide gerrikoan aurkitutako 1687. asteroidearen izena da. 1965eko irailak 19an aurkitu zuen Paul Wildek Zimmerwaldetik. Bere behin-behineko izendapen zientifikoa 1965 SC zen. Bere izena Glarus Kantoiagatik jasotzen du.

## Kanpo estekak

* Datuak: Q142366
# 1684 Iguassú

1684 Iguassú asteroide gerrikoan aurkitutako 1684. asteroidearen izena da. 1951ko abuztuak 23an aurkitu zuen Miguel Itzigsohnek La Platatik. Bere behin-behineko izendapen zientifikoa 1951 QE zen. Bere izena Iguazu ibaiarengatik jaso du.

## Kanpo estekak

* Datuak: Q142329
# 1685
## Gertaerak

* Urriaren 22a – Luis XIV.a Frantziakoak Fontainebleauko Ediktua aldarrikatu zuen, zeinaren arabera Frantzian erlijio katolikoaren praktika bakarrik zen legezkoa.

### Kirolak
## Jaiotzak

* Urtarrilaren 6a – Manuel Montiano, bizkaitar jeneral eta politikaria (h. 1762).
* Urtarrilaren 19a – Sebastián Eslaba, euskal militar eta politikaria (h. 1759).
* Otsailaren 9a – Frantzisko Antonio Agirre, Montehermosoko II. markesa, arabar aitoren seme eta politikaria (h. 1745).
* Martxoaren 5a – Georg Friedrich Händel, alemaniar-britainiar konpositorea (h. 1759).
* Martxoaren 12a – George Berkeley, irlandar filosofoa (h. 1753).
* Martxoaren 17a – Jean-Marc Nattier, frantziar margolaria (h. 1766).
* Martxoaren 21a – Johann Sebastian Bach, alemaniar musikagilea (h.1750).
* Apirilaren 4a – Miguel Antonio Zuaznabar, gipuzkoar militar eta politikaria (h. 1750).
* Ekainaren 30a – John Gay, ingeles olerkari eta antzerkigilea (h. 1732).
* Abuztuaren 18a – Brook Taylor, britainiar matematikaria (h. 1731).
* Urriaren 1a – Karlos VI.a, Germaniako Erromatar Inperio Santuko enperadorea (h. 1740).
* Urriaren 26a – Domenico Scarlatti, italiar musikagilea (h. 1757).
* José Andonaegi, euskal herritar politikaria (h. 1761).

## Heriotzak

* Otsailaren 6a – Karlos II.a Ingalaterrakoa eta Eskoziakoa, Ingalaterra, Eskozia eta Irlandako erregea (j. 1630).
* Otsailaren 20a – Sofia Amalia Brunswick-Lüneburgekoa, Brunswick-Lüneburgeko dukesa eta Danimarka eta Norvegiako erregina ezkontidea (j. 1628).
* Apirilaren 14a – Thomas Otway, ingeles antzerkigilea (j. 1652).
* Maiatzaren 2a – Adriaen van Ostade, Herbehereetako margolaria (j. 1610).
* Uztailaren 15a – James Scott (Monmoutheko I. dukea), ingeles noble eta militarra (j. 1649).
* Abuztuaren 8a – Giovanni Battista Salvi da Sassoferrato, italiar margolaria (j. 1609).
* Abuztuaren 25a – Francisco Herrera Gaztea, espainiar pintore eta arkitektoa.
* Urriaren 3a – Juan Carreño de Miranda, espainiar margolari barrokoa (j. 1614).
* Urriaren 30a – Michel Le Tellier, politikari frantziarra (j. 1603).
* Domingo Bernaola, Bizkaitar itsasgizona, Done Jakueren ordenako zalduna (j. 1625).
* Francisco Rizi, espainiar margolaria.
* Ignacio Iriarte, gipuzkoar margolari barrokoa (j. 1621).
* Justino de Neve y Yébenes, Sevillako Katedraleko kanonigoa (j. 1625).

## Kanpo estekak

* Datuak: Q7660
* Multimedia: 1685 / Q7660
# 1686 De Sitter

1686 De Sitter asteroide gerrikoan aurkitutako 1686. asteroidearen izena da. 1935eko irailak 28an aurkitu zuen Hendrik van Gentek Johannesburgotik. Bere behin-behineko izendapen zientifikoa 1935 SR1 zen. Bere izena Willem de Sittergatik jasotzen du.

## Kanpo estekak

* Datuak: Q142362
# 1687
## Gertaerak

* Urriaren 14a – Itsasikara batek Lima eta Callao (Peru) suntsitu zituen.

### Zientzia eta teknologia

* Isaac Newtonek bere Philosophiæ Naturalis Principia Mathematica liburua argitaratu zuen, non bere lege famatuak agertzen diren.

### Kirolak
## Jaiotzak

* Urtarrilaren 19a – Gaspar Miranda, errioxar elizgizona, Iruñeko apezpikua (h. 1767).
* Urtarrilaren 20a – Sebastian de la Quadra, Muskizen jaiotako Espainiako Handikia eta lehendabiziko Villariaseko markesa (h. 1766).
* Urtarrilaren 27a – Balthasar Neumann, alemaniar arkitekto eta artilleria militarreko ingeniaria (h. 1753).
* Martxoaren 16a – Sofia Dorotea Hannoverkoa, Prusiako Erresumako erregina ezkontidea (h. 1757).
* Ekainaren 6a – Giovanni Battista Pittoni, italiar margolaria (h. 1767).
* Abenduaren 5ean bataiatua – Francesco Geminiani, italiar musikaria eta biolinista (h. 1762).

## Heriotzak

* Urtarrilaren 28a – Johannes Hevelius, poloniar astronomoa, Ilargiaren topografiaren sortzailetzat joa (j. 1611).
* Martxoaren 19a – René-Robert Cavelier de La Salle, frantses esploratzailea (j. 1643).
* Martxoaren 22a – Jean-Baptiste Lully, italiar musikagilea (j. 1632).
* Azaroaren 12a – José Moret, Aita Moret, elizgizon jesuita eta historialari nafarra (j. 1615).
* Azaroaren 14a – Nell Gwyn, lehen aktore ingelesetako bat eta Karlos II.a erregearen maitalea (j. 1650).
* Abenduaren 16a – William Petty, ingeles zientzia-gizon eta filosofoa (j. 1623).
* Francesco Lana de Terzi, italiar jesuita, matematikaria, naturalista eta aitzindari aeronautikoa (j. 1631).

## Kanpo estekak

* Datuak: Q7668
* Multimedia: 1687 / Q7668
# A Ghost Story

A Ghost Story (euskaraz Mamu Istorioa), 2017ko David Lowery estatubatuarrak zuzendutako beldurrezko film bat da. Casey Affleck, Rooney Mara, Will Oldham, Sonia Acevedo, Rob Zabrecky, Liz Franke eta Kesha aktoreek antzeztu zuten.
2017ko urtarrilaren 22an Sundanceko Zinemaldian estreinatu zen.

## Argumentua

Oharra: Atal honek istorio osoa edo amaiera argitzen du.
AEB, Dallas, musikari bat (Casey Affleck) auto istripu batean hil eta bere emaztearekin (Rooney Mara) batera bizi zen etxera mamu gisa itzuliko da.

## Aktoreak

* Casey Affleck: C
* Rooney Mara: M
* Will Oldham: Pronostikatzailea
* Sonia Acevedo: Maria
* Rob Zabrecky: Esploratzailea
* Liz Franke: Linda
* Grover Coulson: Gurpildun-eserlekuko gizona
* Kenneisha Thompson: Medikua
* Barlow Jacobs: Zalduna
* McColm Sephas Jr.: Mutikoa
* Kesha Sebert as Spirit Girl

## Kanpo estekak

* IMDBko fitxa irakurgai (Ingelesez)
* Datuak: Q27964497
* Multimedia: A Ghost Story / Q27964497
# A Girl Like You (Edwyn Collinsen abestia)

A Girl Like You (euskaraz "Zu Bezalako Neska") Edwyn Collins eskoziar kantautore eta abeslariaren abesti bat da. 1994an Gorgeous George diskoaren barnean kaleratu zuen.
Hainbat filmetako soinu bandan agertu izan da: Never Talk to Strangers (1995), Charlie's Angels: Full Throttle (2003)...
Bitxikeri gisa, jende askok modu okerrean abesti hau Iggy Pop abeslariarena dela uste du, Edwyn collins eta Iggy Pop abeslarien ahotsen antzekotasunaren ondorioz.

## Kanpo estekak

* A Girl Like You abestiaren bideoklipa ikusgai eta entzungai (Ingelesez)
* A Girl Like You abestia entzungai eta hitzak irakurgai (Ingelesez)
* Datuak: Q3752994
# A Good Woman (filma)

A Good Woman (euskaraz: «Emakume Ona»), 2004ko Mark Barker britainiarrak zuzendutako amodiozko drama-komedia film bat da. Oscar Wilden Lady Windermere's Fan (1892, Lady Windermeren Mireslea) antzezlanean oinarritua dago. Helen Hunt, Scarlett Johansson, Tom Wilkinson, Stephen Campbell Moore, Mark Umbers eta Milena Vukotic aktoreek antzeztu zuten.

## Sinopsia

Oharra: Atal honek istorio osoa edo amaiera argitzen du.
1930, Robert (Mark Umbers) eta Meg Windermere (Scarlett Johansson) New Yorkeko goi gizarteko kideak diren bi ezkonduberri dira eta ezkontz bidaian Italiako kostaldeko Amalfi udalerrian udako oporrak pasatzen ari dira. Baina bapatean bere ezkonberri bizitzan oztopo bat agertuko da: Erlynne andrea (Helen Hunt), ospe txarreko emakume erakargarria. Robert Erlynneri zenbait gastu ordaindu eta txeke ematen hasten denean, Meg eta bere lagunak Robert eta Erlynnek maitasun harreman bat dutela susmatzen hasiko dira. Baina inoiz pentsatuko ez luketena biak elkartzen dituen sekretua izango da.

## Aktoreak

* Helen Hunt: Erlynne andrea
* Scarlett Johansson: Meg Windermere
* Tom Wilkinson: Tuppy
* Stephen Campbell Moore: Lord Darlington
* Mark Umbers: Robert Windermere
* Milena Vukotic: Lucchino dondesa
* Diana Hardcastle: Lady Plymdale
* Roger Hammond: Cecil
* Jane How: Stutfield andrea
* Giorgia Massetti: Alessandra
* John Standing: Dumby

## Kanpo estekak

* Datuak: Q1537544